احمد سعید

پروفیسر احمد سعید (وفات: 21 نومبر 1942ء - 13 جنوری 2021ء) پاکستان سے تعلق رکھنے والے نامور محقق، مورخ، معلم اور مصنف تھے۔ تحریک پاکستان، قائد اعظم محمد علی جناح، مولانا ظفر علی خان اور زمیندار اخبار ان کے خاص موضوعات ہیں۔ وہ تاریخِ تحریک پاکستان پر سند مانے جاتے ہیں۔

 حالات زندگی 
احمد سعید 21 نومبر 1942ء کو مشرقی پنجاب کے شہر جالندھر میں میں پیدا ہوئے۔ چشتیہ ہائی اسکول لاہور سے 1958ء میں میٹرک، اسلامیہ کالج لاہور سے 1960ء میں ایف اے، گورنمنٹ کالج لاہور سے 1962ء میں بی اے کیا۔ پھر پنجاب یونیورسٹی تاریخ اور سیاسیات میں ایم اے کی ڈگریاں حاصل کیں اور گورنمنٹ ایم اے او کالج لاہور سے بطور لیکچرار وابستہ ہو گئے۔ یہاں 1967ء سے 1988ء تک شعبہ تاریخ کے سربراہ رہے۔ 1989ء سے 1993ء تک اسلامیہ کالج لاہور میں شعبہ تاریخ کے سربراہ رہے۔ 1994ء میں ایم اے او کالج میں واپس آ گئے اور اسی ادارے میں 2002ء میں بطور پروفیسر و صدر شعبہ تاریخ سبکدوش ہوئے۔ انھیں صدارتی تمغا حسن کاردگی بھی دیا گیا۔ تحریک پاکستان، قائد اعظم، مولانا ظفر علی خان اور ان کا اخبار زمیندار ان کے خاص موضوعات ہیں جس پر اب تک دو درجن کتب تحریر کر چکے ہیں۔ڈاکٹر محمد منیر احمد سلیچ،ادبی مشاہیر کے خطوط، قلم فاؤنڈیشن انٹرنیشنل لاہور، 2019ء، ص 47

 تصانیف 
 اردو 
 مسلمانانِ پنجاب کی سماجی اور فلاحی انجمنیں
 مولانا اشرف علی تھانوی اور تحریک آزادی
 بزمِ اشرف کے چراغ
 قائد اعظم اور مسلم پریس
 اقبال اور قائد اعظم
 تاریخ اسلامیہ کالج لاہور
 انجمنِ اسلامیہ امرتسر
 اشاریہ قائد اعظم
 حیات قائد اعظم چند نئے پہلو
 نگارشاتِ حمید نظامی
 نوائے وقت اور تحریکِ آزادی
 دو قومی نظریہ: منہ بولتے حقائق
 نگارشاتِ ظفر علی خان
 اگر پاکستان نہ بنتا
 روزنامہ زمیندار مقالہ ہائے افتتاحیہ و شذرات (6 جلدیں)
 حصولِ پاکستان
 گفتارِ قائد اعظم
 لاہور ایک شہر بے مثال

 انگریزی 
 The Eastern Times on Quaid-i-Azam
 Writings of Quaid-i-Azam
 Visitors of Quaid-i-Azam
 Muslim India A biographical dictionary
 Quaid-i-Azam Mohammed Ali Jinnah_ A bunch of rare letters

 وفات 
پروفیسر احمد سعید 13 جنوری 2021ء کو لاہور میں انتقال کر گئے۔نامور مورخ پروفیسر احمد سعید انتقال کر گئے، روزنامہ پاکستان، 14 جنوری 2021ء

 حوالہ جات 

زمرہ:1942ء کی پیدائشیں
زمرہ:21 نومبر کی پیدائشیں
زمرہ:2021ء کی وفیات
زمرہ:بیسویں صدی کے پاکستانی مصنفین
زمرہ:پاکستانی محققین
زمرہ:پاکستانی مسلم شخصیات
زمرہ:پاکستانی معلمین
زمرہ:پاکستانی مورخین
زمرہ:جالندھر کی شخصیات
زمرہ:فضلا جامعہ پنجاب